Cate Blanchett

**Catherine Élise ”Cate” Blanchett** (s. 14. toukokuuta 1969 Melbourne, Victoria) on australialainen näyttelijä. Hänet on palkittu muun muassa kahdella Oscar-palkinnolla, neljällä Baftalla, neljällä Golden Globella ja kolmella SAG-palkinnolla. 

Kansain­välisesti hän tuli tunnetuksi roolistaan vuoden 1998 elo­kuvassa *[[Elisabet (elokuva)|Elisabet]]*, josta hänet palkittiin Baftalla ja Golden Globella ja josta hän sai ensimmäisen Oscar-ehdokkuutensa. Hän voitti parhaan naissivuosan Oscarin roolistaan Katharine Hepburnina elämäkertaelokuvassa *[[Lentäjä (elokuva)|Lentäjä]]* (2004) ja parhaan naispääosan Oscarin näyteltyään neuroottista entistä seurapiirijäsentä draamakomediassa *[[Blue Jasmine]]* (2013). Hänen muut Oscar-ehdokkuutensa tulivat elokuvista *[[Paljastavat merkinnät]]* (2006), *[[I’m Not There]]* (2007), *[[Elisabet – kultainen aikakausi]]* (2007), *[[Carol (elokuva)|Carol]]* (2015) ja *[[Tár]]* (2022), mikä tekee hänestä eniten ehdokkuuksia saaneen australialaisen. Hänen suurimpiin kaupallisiin menestyksiinsä lukeutuvat *[[Taru sormusten herrasta (elokuvatrilogia)|Taru sormusten herrasta]]* -trilogia (2001–2003), *[[Indiana Jones ja kristallikallon valtakunta]]* (2008), *[[Benjamin Buttonin uskomaton elämä]]* (2008), *[[Cinderella – Tuhkimon tarina]]* (2015), **' (2017), ''[[Ocean’s 8]]'' (2018) ja ''[[Don’t Look Up]]'' (2021).

== Varhainen elämä ==

Cate Blanchett syntyi Australian toiseksi suurimman kaupungin Melbournen lähiössä Ivanhoessa. Hänen isänsä Robert Blanchett oli [[texas]]lainen [[Yhdysvaltain laivasto]]n [[kersantti]], joka myöhemmin toimi mainos­alalla. Hänen australialainen äitinsä June Blanchett työskenteli opettajana ja sitten yrittäjänä. Vuonna 1979 Blanchettin ollessa kymmenen vuoden ikäinen, hänen isänsä kuoli [[sydänkohtaus|sydän­kohtaukseen]]. Blanchettin vanhempi veli Bob Blanchett työskentelee tieto­kone­insinöörinä ja nuorempi sisko Geneviève Blanchett lavastus- ja puvustus­suunnittelijana teatterissa.

Blanchett kävi perus­koulun Melbournen Ivanhoe East Primary Schoolissa. Hän aloitti opiskelunsa Melbournen Methodist Ladies’ Collegessa. Seuraavaksi hän opiskeli [[taloustiede]]ttä ja [[kuvataide]]tta [[Melbournen yliopisto]]ssa ennen matkustamistaan ulko­maille. Palattuaan Australiaan Blanchett muutti [[Sydney]]hin ja alkoi opiskella National Institute of Dramatic Artissa.

== Ura ==
=== Teatteri ===

Valmistuttuaan 1992 Blanchett aloitti näyttelijän uransa [[teatteri]]ssa. Hänen ensimmäinen pää­roolinsa lavalla oli vuoden 1993 [[David Mamet]]in näytelmässä ''[[Oleanna]]''. Kaksiroolisessa näytelmässä hänen vasta­näyttelijänään oli [[Geoffrey Rush]]. Vuosina 1994–1995 hän esitti [[Ofelia (henkilöhahmo)|Opheliaa]] [[Company B|Company B:n]] näytelmässä ''[[Hamlet]]'', jonka ohjasi [[Neil Armfield]] ja jonka pää­osia esittivät Geoffrey Rush ja [[Richard Roxburgh]]. Vuonna 2004 Blanchett näytteli roolin Henrik Ibsenin Hedda Gablerina Sydneyn Theatre Companyssä. Näytelmää esitettiin samalla roolituksella myös New Yorkin Brooklyn Academy of Music’s Harvey teatterissa vuonna 2006, kaikki näytökset olivat loppuun myytyjä. Vuonna 2008 Blanchett esiintyy Sydney Theatre Companyn näytelmässä ''The War of the Roses'' ja vuonna 2009 [[Liv Ullmann]]in ohjaamassa näytelmässä A Streetcar Named Desire.

Vuonna 2008 hän ja hänen miehensä [[Andrew Upton]] aloittivat kolmi­vuotisen sopimuksen [[Sydney Theatre Company]]n taiteellisina johtajina. Sopimuksen mukaan heillä oli mahdollisuus käyttää kolme kuukautta joka vuosi muihin toimiin. Blanchettin kausi taiteellisena johtajana päättyi vuonna 2013.

=== Televisio ===

Ennen elo­kuva­uraansa Blanchett esiintyi australialaisissa mini­sarjoissa ''[[Heartland (australialainen televisiosarja)|Heart­land]]'' (1994) ja ''[[Bordertown]]'' (1995) sekä sarjan ''[[Police Rescue]]'' jaksossa ''The Loaded Boy'' (1993).

=== Elokuva ===


Blanchettin ensimmäinen elo­kuva­esiintyminen oli vuonna 1997 japanilaisten kaappaamana australialaisena sairaan­hoitajana elo­kuvassa ''[[Tie paratiisiin]]''. Hän teki ensimmäiset pää­roolinsa saman vuoden elo­kuvissa ''[[Oscar & Lucinda – kohtalon korttipeli]]'' sekä ''[[Thank God He Met Lizzie]]''.

Blanchettin läpi­murto­roolina suurempaan tietoisuuteen on vuoden 1998 elokuva ''[[Elisabet (elokuva)|Elisabet]]'', jossa hän esitti Englannin kuningatarta [[Elisabet I|Elisabet I:tä]]. Elokuvasta hän sai ensimmäisen Oscar-ehdokkuutensa. Blanchett on tullut tunnetuksi myös ''[[Taru sormusten herrasta (elokuvatrilogia)|Taru sormusten herrasta]]'' -tri­logian [[Galadriel]]ina. Vuonna 2005 Blanchett voitti Oscarin parhaasta nais­sivu­osasta [[Martin Scorsese]]n ohjaamasta elo­kuvasta ''[[Lentäjä (elokuva)|Lentäjä]]'', jossa hän esitti [[Katharine Hepburn]]ia. Blanchett sai kolmannen Oscar-ehdokkuutensa [[Oscar-gaala 2007|2007]] elo­kuvasta ''[[Paljastavat merkinnät]]''. Elo­kuvassa ''[[I’m Not There]]'' Blanchett esittää [[Bob Dylan]]ia viiden muun näyttelijän kanssa. Rooli toi hänelle muun muassa Oscar-, [[Screen Actors Guild -palkinto|SAG]]- ja [[Golden Globe]] -ehdokkuudet. Hän on esiintynyt myös [[Steven Spielberg]]in elo­kuvassa ''[[Indiana Jones ja kristallikallon valtakunta]]'' ja [[David Fincher]]in elo­kuvassa ''[[Benjamin Buttonin uskomaton elämä]]''.

== Yksityiselämä ==

Cate Blanchett on naimisissa näytelmä­kirjailija ja käsikirjoittaja Andrew Uptonin kanssa. Heillä on neljä lasta: vuosina 2001, 2003 ja 2008 syntyneet pojat sekä vuonna 2015 adoptoitu tytär.

== Valikoitu filmografia ==


* ''[[Tie paratiisiin]]'' (1997)
* ''[[Thank God He Met Lizzie]]'' (1997)
* ''[[Oscar & Lucinda – kohtalon korttipeli|Oscar ja Lucinda – kohtalon kortti­peli]]'' (1997)
* ''[[Elisabet (elokuva)|Elisabet]]'' (1998)
* ''[[Ihanneaviomies]]'' (1999)
* ''[[Riskirajoilla]]'' (1999)
* ''[[Lahjakas herra Ripley]]'' (1999)
* ''[[Mies joka itki]]'' (2000)
* ''[[The Gift – Enne|The Gift – enne]]'' (2000)
* ''[[Bandits – pankkirosvot]]'' (2001)
* ''[[Taru sormusten herrasta (elokuvatrilogia)|Taru sormusten herrasta]]'' -tri­logia (2001–2003)
* ''[[Charlotte Gray]]'' (2001)
* ''[[Laivauutisia]]'' (2001)
* ''[[Heaven|Taivas]]'' (2002)
* ''[[Veronica Guerin (elokuva)|Veronica Guerin – totuuden puolesta]]'' (2003)
* ''[[Kahvia ja tupakkaa]]'' (2003)
* ''[[Kadoksissa (vuoden 2003 elokuva)|Kadoksissa]]'' (2003)
* ''[[Steve Zissoun vedenalainen maailma]]'' (2004)
* ''[[Lentäjä (elokuva)|Lentäjä]]'' (2004)
* ''[[Little Fish]]'' (2005)
* ''[[Babel (elokuva)|Babel]]'' (2006)

* ''[[Jaettu Berliini]]'' (2006)
* ''[[Paljastavat merkinnät]]'' (2006)
* ''[[I’m Not There]]'' (2007)
* ''[[Elisabet – kultainen aikakausi]]'' (2007)
* ''[[Indiana Jones ja kristallikallon valtakunta]]'' (2008)
* ''[[Benjamin Buttonin uskomaton elämä]]'' (2008)
* ''[[Robin Hood (vuoden 2010 elokuva)|Robin Hood]]'' (2010)
* ''[[Hanna (elokuva)|Hanna]]'' (2011)
* ''[[Hobitti (elokuvatrilogia)|Hobitti]]''-tri­logia (2012–2014)
* ''[[Blue Jasmine]]'' (2013)
* ''[[The Monuments Men]]'' (2014)
* ''[[Knight of Cups]]'' (2015)
* ''[[Cinderella – Tuhkimon tarina]]'' (2015)
* ''[[Carol (elokuva)|Carol]]'' (2015)
* ''[[Song to Song]]'' (2017)
* **' (2017)
* *[[Ocean’s 8]]* (2018)
* *[[Don’t Look Up]]* (2021)
* *[[Nightmare Alley (vuoden 2021 elokuva)|Nightmare Alley]]* (2021)
* *[[Tár]]* (2023)

## Palkinnot ja ehdokkuudet

## Lähteet

## Aiheesta muualla